Acquacotta at a restaurant in Milan, Italy Italiyaning Milan shahridagi restoranda tayyorlangan *Acquacotta*
Acquacotta, bean and minestrone soup *Acquacotta*, loviya va minestrone sho'rvasi
***Acquacotta*** (Italyancha: ˌakkwaˈkɔtta
; soʻzma-soʻz 'pishirilgan suv') - italyan oshxonasidagi issiq bulyonga asoslangan non sho'rvasi bo'lib, dastlab dehqonlarning taomi bo'lgan. Uni tayyorlash va iste'mol qilish juda qadimdan boshlangan. Bu taom janubiy Toskana va Latsio shimolidagi Maremma deb nomlanuvchi qirg'oq hududida paydo bo'lgan.U qisman qotib qolgan, eskirgan nonni iste'mol qilish uchun bir vosita sifatida ixtiro qilingan. Zamonaviy davrga kelib taomga qo'shiladigan ingredientlar har xil bo'lib ketgan va ba'zida qo'shimcha masalliqlardan ham foydalaniladi. Taomning o'zgargan vrsiyalari orasida *acquacotta con funghi* va *acquacotta con peperoni* kabilar mavjud.

Tarixi
------

*Acquacotta* oddiy an'anaviy taom bo'lib, Italiyaning Maremma nomi bilan mashxur bo'lgan qirg'oq mintaqasida paydo bo'lgan. Taom nomidagi acquacotta so'zi italyan tilida "pishirilgan suv" degan ma'noni anglatadi. U dastlab dehqonlarning taomi boʻlgan va qadimiy taom sifatida taʼriflangan. Uning retsepti qisman Toskana oʻrmonida choʻchqachilik (koʻmir ishlab chiqaruvchi) boʻlib ishlagan, odatda juda kambagʻal xalq vakillari orasida tayyorlangan. Shuningdek, u Maremma hududidagi dehqonlar va cho'ponlar tomonidan ham tayyorlangan va iste'mol qilingan. Tarixan sho'rva ba'zan antipasto taom sifatida xizmat qilgan, italyan oshxonasidagi birinchi taomdir. U bugungi kunda ham Maremma va butun Italiyada mashhur taom bo'lib qolmoqda. 

*Acquacotta* qisman eskirgan, qotib qolgan nonni iste'mol qilish uchun bir vosita sifatida ixtiro qilingan. O'tinchi va cho'pon singari uzoq vaqt davomida uydan uzoqda ishlaydigan odamlar uzoq vaqt saqlanishi mumkin bo'lgan non va boshqa oziq-ovqatlarni (masalan, pancetta va tuzli baliq) o'zlari bilan olib yurishgan. *Acquacotta* taomi eskirgan nonni marinadlash uchun ishlatilgan va shu bilan qotgan nonnni yumshatgan. 

*Acquacotta* haqidagi afsona tosh sho'rva konsepsiyasi bilan bog'liq bo'lib, u qishloqda faqat toshlarigina bo'lgan kambag'al sayohatchining hikoyasiga asoslanadi. Lekin u qishloq aholisidan o'zining tosh sho'rvasi uchun turli xil masalliqlarni olishga erishadi va *acquacotta taomini* tayyorlaydi.

### Masalliqlar

Tarixiy jihatdan, *acquacottaning* asosiy tarkibiy qismlari suv, qotib qolgan non, piyoz, pomidor va zaytun moyi bo'lgan, shuningdek, turli sabzavotlar qo'shilgan ovqat qoldiqlari qo'shilgan. 1800-yillarning boshlarida baʼzi retseptlarga ko'ra, "XIX asrning soʻnggi oʻn yilliklari"gacha Italiyada oddiy masalliq boʻlmagan pomidor oʻrniga yarim pishgan uzumdan olingan sharbat *agrestodan* foydalanilgan.

Hozirgi kunda
-------------

*Acquacottaning* zamonaviy asosiy masallig'i sifatida eskirgan, yangi yoki qovurilgan nondan foydalansh mumkin. Shuningdek unga qo'shimcha masalliqlar: sabzavotli bulon, tuxum, Parmesan va *pecorino toscano* kabi pishloqlar, selderey, sarimsoq, rayhon, kanellini kabi loviya turlari, karam, limon sharbati, tuz, qalampir, kartoshka va boshqalar qo'shilishi mumkin. Ba'zi versiyalarda pocini singari iste'mol qilish mumkin bo'lgan qo'ziqorinlar, arugula, sachratqi, yalpiz, chard, hindibo, karahindiba, suv teresi, valerian va boshqa bargli sabzavotlar va ko'katlardan foydalanish mumkin. Ko'katlar qaynayotganda, ular bulyonning ta'mini yaxshilashga hissa qo'shadi. Taomga qovurilgan tuxum ham qo'shish mumkin. Zamonaviy versiyalar bilan *acquacotta* tayyorlash bir necha soatdan bir kungacha vaqt olishi, sovuq joyda yoki muzlatgichda saqlanishi va dasturxonga tortilishidan oldin qayta isitilishi mumkin. Taom muzlatish orqali uzoq vaqt saqlanishi mumkin.

Variatsiyalar
-------------

*Acquacotta con funghi* - bu porcini qo'ziqorinlarini asosiy ingredient sifatida ishlatadigan *acquacotta* sho'rvasidir. Qo'shimcha masalliqlarga non, bulon yoki suv, pomidor konservasi, Parmesan pishlog'i, tuxum, *mentuccia*, yovvoyi yalpiz, sarimsoq, zaytun moyi, tuz va qalampir kiradi. Bu taom xilma-xillikning ta'mi va xushbo'yligi uchun ishlatiladigan porcini qo'ziqorinlari asosida tayyorlanadi. Uni tayyorlashda maydanoz ham ishlatilishi mumkin. 

*Acquacotta con peperoni* - selderey, qizil qalampir va sarimsoqni o'z ichiga olgan *acquacotta* sho'rvasidir.

Yana qarang
-----------

 

* List of Italian soups
* Bread soup
* Food history
* Garbure
* *Lablabi*
* *Migas*
* *Pancotto*
* *Ribollita*
* *Wodzionka*

Eslatmalar
----------

1. ↑  "Acquacotta means "cooked water," but once you've tasted the sweet rich vegetable flavors of this country soup, you may well wonder why it got its name. For centuries it has been the everyday meal of shepherds and charcoal burners of the ..."

Havolalar
---------

* Akvakotta. BBC .
* Akvakotta. Jeyms Beard fondi .



1. ↑